KENSINGTON TEMPLE Myrskyn ratsastajat
COLIN DYE: MYRSKYN RATSASTAJAT
"Herran ääni käy vetten päällä; -
kunnian Jumala jylisee, -
Herra suurten vetten päällä."
Missä on Jumala myrskyn keskellä?
Olemmeko täysin vastoinkäymisten säälimättömien tuulten armoilla?
Vai onko rakastava taivaallinen Isämme -
tehtäviensä tasalla kaikissa olosuhteissa?
Hyvissä ja huonoissa, kipeissä ja keveissä.
Psalmi 29.
"Antakaa Herralle, te Jumalan pojat, -
antakaa Herralle kunnia ja väkevyys.
Antakaa Herralle hänen nimensä kunnia, -
kumartakaa Herraa pyhässä kaunistuksessa.
Herran ääni käy vetten päällä; -
kunnian Jumala jylisee, Herra suurten vetten päällä.
Herran ääni käy voimallisesti, -
Herran ääni käy valtavasti.
Herran ääni särkee setrit, Herra särkee Libanonin setrit.
Hän hypittää niitä niinkuin vasikkaa, Libanonia -
ja Sirjonia niinkuin nuorta villihärkää.
Herran ääni halkoo tulen liekit.
Herran ääni vapisuttaa erämaan, Herra vapisuttaa Kaadeksen erämaan.
Herran ääni saattaa peurat poikimaan, se raastaa paljaiksi metsät.
Ja kaikki hänen temppelissänsä sanoo: 'Kunnia!'
Herra istui valtaistuimellaan, ja vedenpaisumus tuli.
Herra istuu kuninkaana iankaikkisesti.
Herra antaa kansallensa väkevyyden, -
Herra siunaa kansaansa rauhalla."
Tänään sinä ja minä opimme, kuinka olla myrskyn ratsastajia.
Ei olla myrskyn nielemiä, ahdistamia, tukahduttamia ja lamauttamia.
Vaan myrskyssä tietää, että voimme ylistää Häntä ja luottaa Häneen, -
koska Hän on toivomme, voimamme, turvamme ja kalliomme.
Kyseinen psalmi on itse asiassa eräänlainen virsi.
Se on virsi, joka ylistää Jumalaa Hänen mahtavasta voimastaan.
Ukkosmyrsky, jota tässä kuvaillaan, on näkyvä merkki -
Jumalan majesteettisesta äänestä.
Syy, miksi tämä psalmi on olemassa, on luultavasti se, -
että Jumalan kansa Vanhassa testamentissa -
oli muiden uskontojen, kaanalaisten uskontojen, seuraajien ympäröimä.
He rehentelivät jumalastaan Baalista.
"Baal on myrskyn herra."
"Kumartakaa häntä ja uhratkaa hänelle tai teidän käy huonosti."
Nyt psalmin kirjoittaja oikaisee käsityksen ja kertoo totuuden.
Jumala on korkein suvereeni -
kaikenkattava myrskyn ratsastaja.
Hän hallitsee kaikkea. Mitään ei tapahdu ilman sitä.
Siksi voimme oppia Häneltä ja meistä voi tulla myrskyn ratsastajia.
Psalmi alkaa taivaassa, taivaallisesta kohtauksesta.
Kaikki taivaalliset olennot, Jumalan pojat, -
kootaan tunnustamaan, että on vain yksi Jumala -
ja Hänelle kuuluu kaikki valta, kunnia ja kirkkaus.
Sitten kuva siirtyy tähän maanpäälliseen myrskyyn.
Se nousi Välimerellä luultavasti Marseillen edustalla.
Se saavutti Libanonin rannikon ja raivosi eteenpäin sisämaahan.
Nousi Libanonin vuorille ja repi setrit maasta.
Ja lopuksi se vyöryi Kaadeksen aavikolle Syyriaan -
ja sai edelleen kaiken tielleen osuvan vavahtelemaan.
Ehkä myrsky oli psalminkirjoittajan mielikuvitusta.
Hän oli voinut kokea tällaisia myrskyjä.
Hänen tarkoituksensa on sanoa: "Älkää pelätkö myrskyä.
Palvelkaa Jumalaa. Hän hallitsee kaikkea.
Hän, joka on myrskyssä, käskee myrskyä, -
ratsastaa myrskyllä ja on myrskyn yläpuolella, -
Hän on kaiken Herra."
Kuva siirtyy taivaasta maan päälle ja lopuksi taas taivaaseen, -
jossa Jumala istuu tyynen rauhallisesti valtaistuimellaan, -
hallitsee taivaallisen meren yllä ja sanoo: "Tulkaa kaikki -
sisälle minun voimaani, siunaukseeni ja minun lepooni."
Taivaan ja maan kohtaukset kuvaavat kahta perhettä.
Jumalalla on maanpäällinen perhe. Me olemme Jumalan perhe.
Hän kutsuu meitä olemaan Jumalan lapsia ja kasvamaan.
Mutta tiesitkö, että ennen meitä oli jo toinen perhe?
Taivaallinen perhe.
Taivaan Jumalan pojat ovat enkel'olentoja, taivaallisia olentoja.
Jumala loi heidät kokoontumaan Hänen eteensä.
Jumala teki heistä ensimmäisen perheensä, -
taivaallisen perheen, taivaan joukon.
Hän järjestää joukot ja ohjaa toimet. He toimivat yhdessä Hänen kanssaan.
Heidän palvelullaan kansoja hallitaan -
ja myös sinä ja minä aina silloin tällöin -
saatamme saada vieraaksi Jumalan pyhiä olentoja -
ja Jumalan enkeleitä. Heidät on lähetetty palvelemaan niitä, -
jotka saavat autuuden periä.
On olemassa taivaallinen perhe.
Sen lisäksi Jumala halusi maanpäällisen perheen.
Aamutähdet iloitsivat ja taivaalliset olennot todistivat, -
miten Jumala loi taivaan ja maan ja kaiken niissä ja lopuksi ihmisen.
Jumala sanoi ottavansa ihmiskunnan osaksi neuvonpitoaan -
ja perhettään.
Jumalan tarkoitus oli yhdistää nämä kaksi perhettä -
yhdeksi kunniakkaaksi perheeksi, jotta olisimme Jumalan kanssa iäti -
kukin omissa piireissämme.
Hämmästyttävästi kirje efesolaisille sanoo: "[Isästä,] -
josta kaikki [perheet] taivaissa ja maan päällä [saavat] nimensä".
Tämä valtaisa suunnitelma alkoi taivaassa Jumalan neuvonpidossa -
ja tuli näkyväksi maan päällä.
Asiat menivät sotkuun, koska käytimme vapaata tahtoamme väärin.
Jopa taivaallisista olennoista osa kapinoi.
Kaikki meni solmuun, mutta Jeesus tuli ja korjasi asiat.
Taisteli meistä ja meidän puolestamme.
Tyynnytti myrskyn ympärillämme ja lopuksi istuutui taivaallisiin, -
ja Hän kutsuu meitä seurakseen.
Se on meidän todellinen identiteettimme ja asemamme.
Psalmi alkaa ohjeella.
"Antakaa Herralle." Kohdistakaa Herralle, te taivaalliset olennot.
Hepreaksi ja New King James -Raamatussa (NKJV) -
tässä puhutaan "taivaallisista olennoista".
Mutta NJKV-käännös ja VT kreikaksi täydentävät: "Jumalan pojat".
Se on Jumalan taivaallinen perhe.
Hän sanoo: "Tunnustakaa, Jumalan pojat, -
että on vain yksi Jumala, ja Hän on Taivaan Herra.
Hän on ainoa, jolla on absoluuttinen auktoriteetti kaiken ylitse.
Hän on taivaan luomakunnan ja maanpäällisen luomakunnan Herra.
Kuuluttakaa Hänelle kuuluvaksi kunnia ja voima -
ja kumartakaa Hänen pyhyytensä loistokkuutta.
Ihmeellistä! Enkelit kumartavat Häntä.
Ikinä ei tule kumartaa enkeleitä. He kumartavat Jumalaa.
Ikinä ei saa kutsua enkeleitä eikä pyytää heiltä neuvoa, apua ja suojaa.
Se on yksin Jumalan tehtävä. Jos Hän lähettää enkelin, siistiä.
Se kaikki tulee Häneltä.
Enkel'olentoja ei pidä väheksyä.
Juuda varoittaa kirjeessään ihmisiä, -
ettei pidä herjata taivaallisia olentoja. Se oli hyvin yleistä siellä.
Emme pelleile heidän kanssaan. Emme myöskään palvo heitä.
Emme vähättele heitä, niin että se muuttuu parjaamiseksi.
Kaikkien enkelien katse on suunnattu kohti taivaan Herraa.
Kun se on todettu, se tarkoittaa, ettei ole olemassa jumalia, -
ruhtinaita, valtoja, enkeleitä, -
arkkienkeleitä eikä taivaallisia olentoja, -
jotka eivät kumarra Jeesuksen nimeä -
ja Isän, Jumalan, auktoriteettia.
Sanokaa "aamen".
Kuva siirtyy maan päälle.
Tästä eteenpäin kaikki sanoo yhtä: -
Jumala on myrskysi yläpuolella.
Se voi olla luonnollinen myrsky. Niitä on nykyään paljon -
esimerkiksi Brasiliassa.
Valtavia mutavyöryjä eri puolilla maailmaa.
Mosambikissa, Teksasissa. Kaikenlaisia asioita.
Kun sanon, että Jumala hallitsee näitä luonnonkatastrofeja, -
en tarkoita, että vahingot ja kärsimys ovat Jumalan tahto ja tarkoitus.
Se ei ole tässä pääasia.
Pääasia tässä on, ettei elämääsi iske mikään myrsky -
paitsi sellainen, jolla Jumala jo ratsastaa.
Hän on myrskyn ratsastaja. Hänellä on homma hallussa, -
joten meillä ei ole mitään pelättävää.
Myrsky itsessään on erittäin merkityksellinen.
Se pyyhkii Välimeren rantaa.
Syöksyy sisämaahan Libanonissa.
Ylittää Libanonin vuoret ja paikan, joka tässä mainitaan.
Se on itse asiassa Hermonvuoren toinen nimi.
Se on nimi Sirjon.
Se on Hermonvuoren tai -vuoriston foinikialainen nimi.
Ja kaikki Libanonin setrit särjetään.
Miksi se on niin merkittävää?
Olisiko Jumala ylimmäinen myrskyvahinkohenkilö?
Ilmastonmuutos aiheuttaa sellaista. Olisiko Jumala ilmastonlämmittäjä?
Olisiko Hän planeettamme turmelija?
Tiedämme, että tämä on vakava aihe.
Maailman metsiä hakataan, -
mikä pahentaa ympäristötuhoja ja ekologista ongelmaa.
Ei, ei. Tässä on hengellinen näkökulma.
Mistä tuli setri Baalin temppelin rakentamista varten?
Libanonista. Tiedämme myös, että Libanonin setrit -
olivat Israelissa temppelin yksi rakennusmateriaali.
Tässä Hän sanoo: "Aion hävittää Baalin temppelin."
"Olen Jumala, joka hallitsee kaikkea.
"Teillä ei saa olla muita jumalia kuin minä."
Miksi se on merkittävää meille?
Pohditaanpa, mitä ajattelemme, kun asiat menevät pieleen.
Kun elämässämme puhkeaa myrsky.
Avioeron myrsky, irtisanomisen myrsky.
Työttömyyden, kodittomuuden myrsky.
Ihmissuhteiden ja avioliiton ongelmien myrsky.
Fyysisen sairauden, emotionaalisen kuohunnan myrsky.
Mielenterveyden järkkymisen myrsky.
Puutteen myrsky, hylkäämisen ja jättämisen myrsky.
Sanommeko: "Jumala, missä olet nyt?"
"Missä olet Jumala-la-la... Oletko kuulolla-la-la..."
Tuntuu, että on yksin.
Jumala on hylännyt meidät, meistä tuntuu.
Mikään ympärillämme ei osoita, että olisi toisin.
Silloin meillä täytyy olla usko!
Usko, joka näkee näkymättömät. Usko, jota ei voi tuhota.
Voimme sanoa: "Minä tiedän, että Jumalallani on kaikki langat käsissä."
Kärsimys on hyvin todellista.
On olemassa pitkä liuta asioita, jotka aiheuttavat kärsimystä. Suru.
On olemassa taikauskoinen sanonta: "Huono onni koettelee kolmasti."
Yksi sukulainen kuolee. Ketkä ovat kaksi seuraavaa?
Se on hieman taikauskoista.
Mutta se heijastaa sitä, miltä välillä tuntuu.
Yksi asia toisensa jälkeen iskee elämäämme.
Kahdella ensimmäisellä sanomme: "Okei, Jumala. Okei, Herra."
Kolmannella sanomme: "Mitä ihmettä meinaat? Etkö välitä? Etkö tiedä?"
"Nukutko Sinä myrskyn keskellä?"
Ei. Hän ratsastaa sillä.
Hän hallitsee sitä.
Seitsemästi tässä puhutaan Herran äänestä.
Huomasitteko ne?
Herran ääni käy vetten päällä. Herran ääni käy voimallisesti.
Herran ääni käy valtavasti. Herran ääni halkoo tulen liekit.
Mitä se tarkoittaa? Että kaikki asiat Hänen Sanansa alla.
Jumalan Sanalla on täysi hallintavalta.
Sinusta saattaa tuntua siltä, että olet uppoamassa.
Ylivoimainen peittävä tunne.
Sellainen kuin opetuslapsilla oli myrskyssä veneessä.
"Voisitko mahdollisesti herätä, Herra?"
"Vene alkaa täyttyä. Tiedät, mitä se merkkaa."
"Etkö Sinä välitä? Me hukumme!"
Ei.
Herran Sana hallitsee.
Sillä ei ole ainoastaan ensimmäinen sana -
eikä viimeinen sana.
Jumalan Sanalla on ainoa sana.
Seiso Sanan varassa.
Tunne Jumalan Sana.
Sillä Sanalla on voima.
Ja kaikki on valtaistuimelta puhuvan hallinnassa.
Hän on alfa, kaiken lähde, -
ja omega, kaiken tarkoitus.
Ja Hän on aakkosten joka kirjain -
kreikkalaisissa, arabialaisissa ja latinalaisissa aakkosissa, A:sta Ö:hön.
Hän on B, C, D ja muut. Älkää pakottako minua luettelemaan.
Aamen.
Vietämme aikaa Jumalan Sanassa.
Kun luulet vajoavasi, mene syvemmälle Sanaan -
ja anna itsesi Sanalle.
Uppoudu Sanaan, älä olosuhteisiin.
Niin alat oppia, miten ratsastaa myrskyllä.
Jumala, joka on Herra myrskyn yllä, ratsastaa myrskyllä.
Me, vaikka olemme myrskyssä, voimme nousta Hänen kanssaan -
rauhaan, lepoon, luottamukseen ja toivoon.
Aamen.
Tämä Psalmi sanoo pohjimmiltaan: -
Jumala hallitsee kaikkia olosuhteita.
Hän eikä mikään muu voima tai lähde.
Vaikkakin kun tutkimme, -
huomaamme, että vihollinen lietsoo myrskyjä meitä vastaan -
ja yrittää ratsastaa myrskyllä, ei voitoksemme vaan tappioksemme.
Muistakaa Jeesus.
Hän oli siellä veneessä sikeässä unessa.
Kuten Kensington Templen tyypit, jotka ovat rukoilleet läpi yön.
Genesaretilla nousee myrsky.
Opetuslapsista monet olivat karaistuneita kalastajia, -
jotka tunsivat järven ja sen oikut kuin omat taskunsa.
Ja he olivat vaarassa! He pelkäsivät! Vesi löi yli laidan.
Tuuli ulvoi ja raivosi.
"Missä Jeesus on?" - "Nukkumassa."
"Nukutko Sinä? Etkö välitä? Me hukumme!"
"Herää jo!"
Jeesus nousi istumaan, katseli ja hämmästyi. "Missä on uskonne?"
Ja siinä Hän on, tyynen rauhallisena ja levollisena.
Miksi? Koska Hän tietää Psalmin 29.
Lisäksi Hän on Isän luona ikuisuuksista asti.
Hän ei ole yksi Jumalan taivaallisista tai maallisista pojista.
Hän on ikuisen Jumalan, ikuisen Isän, ikuinen Poika. Hän tietää kaiken.
Ja muistakaa, että Jeesuksella on kaikki valta taivaassa ja maan päällä.
Jeesus-nimi on ylitse kaikkien nimien -
ja ylitse kaikkien elämäsi myrskyjen, joilla on nimi.
Hän pystyy sanomaan, mitä Hän silloin sanoi: -
"Vaikene, ole hiljaa!"
Paholainen oli nostattanut ja lietsonut myrskyn.
Tiedämme, että Herra on myrskyn Herra.
Hän sanoo: "Häivy, paholainen. Ei ole sinun myrskysi."
Ja se on ohi. Tuli heti tyyntä.
Elämässä on aikoja, -
jolloin Jumala johdattaa sinua -
ja antaa sinulle auktoriteetin puhua myrskyllesi -
ja sanoa: "Myrsky, riittää!"
Ja se loppuu. Se loppuu.
Jumalan miehet ja naiset ovat pysäyttäneet jopa fyysisiä myrskyjä -
Jeesuksen nimessä.
Hurrikaanit ovat muuttaneet reittiään.
Mutta totuus on, että aina se ei mene niin.
Meitä vastaan nousee myrskyjä.
Monia niistä meidän odotetaan ratsastavan ja menevän läpi, -
sillä niissä Jumala tekee jotain hyvin erityistä.
Miksi tämä Psalmi alkaa taivaassa?
Koska Jumala osoittaa taivaallisille voimille, -
kuka hallitsee maan päällä.
Ja me olemme keskellä myrskyä, -
ja enkelit katselevat meitä.
Näytän teille jakeen, -
Ef. 3:10. Tämä käsittelee evankeliumia.
Paavali puhuu evankeliumista. Kristuksen tutkimattomat rikkaudet.
Iäti kätkettynä ollut salaisuus Jumalassa, kaiken Luojassa, j. 10, -
että seurakunnan kautta, meidän kauttamme, -
Jumalan moninainen viisaus -
tulisi taivaallisten hallitusten ja valtojen tietoon. Ne katselevat.
Ja Jumala puhuu heille meidän kauttamme.
Olemme kynä ja muste, joilla Jumala ilmoittaa valtansa ja kirkkautensa, -
jotta taivaalliset olennot ihailisivat -
Jumalan armoa, hyvyyttä ja rikkauksia.
Jumalan omat, jotka kärsivät Kristuksen tähden.
Ne, jotka eivät suostu kiroamaan Jumalaa ahdingossakaan.
Ne, jotka sanovat: "Herra, en tiedä, missä olet. Jos nukut, herää", -
mutta silti minä ylistän Sinua, luotan Sinuun, -
minusta tulee myrskyn ratsastaja, en käänny, en luovuta, -
en anna myrskyn musertaa, tukahduttaa enkä lamaannuttaa, -
sillä tunnen Hänet, joka ratsastaa myrskyllä. Joka on kaiken Herra.
Joka muovaa kertomustaan elämässäni.
Kirjoittaa kertomusta, joka tullaan tuntemaan taivaassa.
Kirjoittaa kertomusta sen kautta, miten kuulet Jumalan äänen ahdingossa -
etkä käänny pois Hänestä vaan kaivaudut syvemmälle Sanaan.
Kun myrskyssä ja ahdingossa et hylkää Jumalaa vaan ylistät Häntä.
Kun et luovu hiljentymishetkistä vaan jatkat niitä päivittäin -
entistä kovemmalla innolla kehittäen läheisyyttä Jumalan kanssa -
ja huutamalla Häntä avuksi, tietäen, että Hän ei ikinä petä sinua.
Se on kertomisen arvoinen kertomus. Aamen ja aamen.
Ef. 3:10. "...sen iankaikkisen aivoituksen mukaisesti, -
jonka hän oli säätänyt Kristuksessa [...]
jossa meillä [...] on uskallus ja luottavainen pääsy."
Melkein räppi. Uskallus, luottavainen pääsy. "...uskon kautta häneen".
"Siksi minä pyydän, ettette lannistuisi niiden ahdistusten vuoksi, -
joita minä teidän tähtenne kärsin, sillä ne ovat teidän kunnianne."
Jeesus tunsi Psalmin 29 sekä Isän. Lisäksi Hän oli yhtä Isän kanssa -
ja Isän luona ikuisista ajoista asti. Ei yksi Jumalan pojista -
vaan ainoa, ikuinen, uniikki Jumalan Poika.
Hän tunsi Isän auktoriteetin ja jakoi sen.
Hän tunsi taistelun todellisen luonteen myrskyä vastaan, ja se oli hengellinen.
Tee toteamus.
Älä mene yli äläkä ohi.
Jokainen myrsky elämässäsi on hengellinen myrsky.
Toisin sanoen on hengellisiä asioita, joiden on tarkoitus kehittää sinua -
ja tehdä sinusta vedenpitävä, ettei uskosi pakene joka tipalla vettä.
Jokainen myrsky elämässäsi on hengellinen myrsky.
Jumala on jo kukistanut kaikki vallat -
ja riisunut aseista kaikki demoniset voimat, kaikki langenneet enkelit.
Ne voivat jatkaa lankeamistaan, mutta me nousemme Jumalan läsnäoloon.
"Minä olen rukoillut sinun puolestasi, -
ettei sinun uskosi raukeaisi tyhjään."
Sen me näemme lopussa.
Herra istuu valtaistuimellaan -
vedet Hänen alapuolellaan.
Tämä taivaallinen meri. Tämä on kuva taivaallisesta tilasta.
Mitä Hän tekee? Onko Hän uupunut? Ei. Hän on auktoriteettiasemassaan.
Ota auktoriteettipaikkasi elämässäni, Herra.
Näytä laskeutuva auktoriteettisi elämässäni.
Alistun auktoriteettisi alle.
Se tarkoittaa, että minulle on tulossa siunaus, -
voima kestääkseni myrskyssä, -
siunaus sielulle.
Ja rauha, joka pysyy ja ylittää kaiken ymmärryksen.
Olet näytteillä, mutta tulet perimään Hänen leponsa.
Niinpä Jumala sanoo: Tule myrskyn ratsastajaksi.
Älä mutisijaksi, nurisijaksi ja valittajaksi.
Kun myrsky tulee, voi kuulla kaksi ääntä.
Ensin olosuhteet, sitten vastauksemme: muti muti.
Jumala sanoo: "Ei. Muuttakaa mutinanne: Ylistys, ylistys Jeesus!"
"Tiedämme, kuka ja missä olet. Ei ole mitään pelättävää.
Voitit kuoleman, helvetin ja haudan."
Jeesus läpäisi historian suurimman myrskyn.
Kaikki kuohusi ja aaltosi käyvät ylitseni, mutta luotan Sinuun.
En pelkää. Asetit minut korkealle Isän oikealle puolelle.
Meillä on Jeesuksen nimi ja Jeesuksen veren suoja.
Meillä on Jumalan Sanan viisaus, ja Herran ääni -
kuuluu myrskyn keskellä.
Ja panemme turvamme kallioon, jonka nimi on Kristus Jeesus.
Aamen ja aamen. Annetaan Hänelle ylistys.
Kiitos, Herra!
Suomennos: Marianne Tenetz